Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 3 Pv 111/15/1103	Bratislava III, 11.6.2015
EEČ : 2-10-214-2015

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci jej to vyplýva zo zákona o rodine si neplnila svoju vyživovaciu povinnosť voči svojej dcére XXXXX, nar. XXXXX, trvale bytom XXXXX, XXXXX, ktorá jej bola stanovená rozsudkom Okresného súdu Pezinok sp. zn. 12P/20/2010  zo dňa 25.05.2010 vo výške 100 € mesačne vždy do 15- teho dňa v mesiaci k rukám otca maloletej XXXXX, trvale bytom XXXXX, XXXXX, pričom túto povinnosť si neplnila v mesiaci apríl 2012 v plnej výške, kedy zaplatila 70 €, následne jej bolo rozsudkom Okresného súdu v Bratislave III sp. zn. 38P/24/2014-41 zo dňa 27.05.2014, právoplatným dňa 03.07.2014 stanovené prispievať sumou vo výške 180 € mesačne vždy do 15- teho dňa v mesiaci vopred k rukám otca XXXXX, pričom v mesiaci jún 2014 zaplatila 20 €, v mesiaci júl zaplatila 20 €, v mesiaci október 2014 zaplatila 10 €, v mesiaci november, december 2014, január 2014 nezaplatila nič, čím jej spolu vznikol dlh na výživnom vo výške 820 €,

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením povereného príslušníka PZ Okresného riaditeľstva PZ v Senci, Obvodného oddelenia PZ Bernolákovo bolo dňa 10.02.2015 v zmysle § 199 odsek 1 Trestného poriadku začaté, a súčasne v zmysle § 206 odsek 1 vznesené obvinenie XXXXX pre prečin zanedbania povinnej výživy v zmysle § 207 odsek 1 Trestného zákona.
	Dňa 19.01.2015 podal XXXXX do zápisnice trestné oznámenie, kde uviedol, že matka maloletej XXXXX je dlžná na výživnom ku dňu podania oznámenia sumu vo výške 820 €, rozsudok prikladá do spisu.
	Dňa 10.02.2015 bol vypočutý XXXXX, ktorý do zápisnice uviedol, že obvinená naďalej neuhradila dlžnú sumu. 
	Dňa 14.05.2015 bol opätovne vypočutý, pričom uviedol, že už mu obvinená nie je dlžná žiadne peniaze, nakoľko od septembra 2014 býva u nej a stará sa o ňu.

	Dňa 30.03.2015 bola vypočutá XXXXX, ktorá do zápisnice uviedla, že po hádke s otcom dňa 24.08.2014 býva u matky, ktorá sa o ňu celý čas starala, dávala jej vreckové vo výške 100 € mesačne, 80 € si nechávala na jej réžiu, stravu a ubytovanie a upravila si pracovný čas, aby ju vozila do školy.

	Obvinená XXXXX bola vypočutá dňa 12.02.2015 kedy uviedla, že výživné od septembra 2014 neplatila z dôvodu, že jej dcéra býva u nej, pričom 100 € odovzdáva dcére a zvyšných 80 € si necháva na jej réžiu.

	Súčasťou spisového materiálu je rozsudok Okresného súdu XXXXX III zo dňa 16.03.2015, ktorým bola maloletá zverená do osobnej starostlivosti matky s účinnosťou od právoplatnosti rozsudku, teda od 08.04.2015, rozsudok Okresného súdu Pezinok, ktorým bola zvýšená suma výživného na sumu 180 € mesačne zo dňa 27.05.2014, rodný list, potvrdenie o návšteve školy XXXXX, správa z Úradu práce, sociálnych vecí a rodiny, správa zo Sociálnej poisťovne, výpis z účtu XXXXX.

	Podľa § 207 odsek 1 Trestného zákona sa trestného činu zanedbanie povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

Z vykonaných výsluchov obvinenej, XXXXX a XXXXX vykonaných po vznesení obvinenia vyplynulo, že starostlivosť o XXXXX reálne vykonávala od mesiaca september 2014 jej matka XXXXX, ktorá jej zabezpečovala stravu, ubytovanie, bežnú réžiu a dávala jej mesačne vreckové. 

XXXXX síce uviedol, že netrvá na zaplatení dlžného výživného, čo však samo o sebe nie je dôvodom na zastavenie trestného stíhania z dôvodu účinnej ľútosti, avšak nakoľko svoju povinnosť vyživovať svoju dcéru si obvinená plnila od mesiaca september 2014 a do tohto času neuhradila za mesiac apríl 2012 sumu vo výške 30 €, za mesiac jún a júl 2014 sumu vo výške 320 €, teda spolu 350 €, nedošlo tak k naplneniu objektívnej stránky skutkovej podstaty trestného činu zanedbania povinnej výživy.

	Podľa § 215 ods. 1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.
	
	Z vyššie uvedených dôvodov bolo potrebné trestné stíhanie obvinenej XXXXX pre prečin zanedbania povinnej výživy podľa § 207 ods. 1) Trestného zákona zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Branislav Delej
prokurátor